वे दिन गये जब मोहल्‍ले में भाभी, काकी, चाची, मौसी, बुआ, चाचाजी, ताऊजी, बासा, मामा आदि हुआ करते थे। उनमें आत्‍मीयता छलकती रहती थी। मोहल्‍ले के हर बुजुर्ग को हर छोटे बच्‍चे को डांटने, फटकारने का हक हुआ करता था। पड़ोसन को किसी बच्‍चे को बाजार में दौड़ाकर सामान मंगा लेने का अधिकार प्राप्‍त था। आज तो....माफ करिए भाई साहब, आप अपने छोटे भाई के बच्‍चे या पड़ोसी की बच्‍ची को प्‍यार से समझा भी नहीं सकते। उसे प्रताड़ना देना, डांट पिलाना तो अपने आपकी शामत बुलाना है। यह कैसी आधुनिकता और प्रगतिशीलता है ?